**ÁLLÁSPÁLYÁZAT**

TOLNA VÁRMEGYEI KORMÁNYHIVATAL

Foglalkoztatási, Foglalkoztatás-felügyeleti és Munkavédelmi Főosztály Munkaerőpiaci és Alapkezelő Osztály

pályázatot hirdet Kormányzati szolgálati jogviszony (Kit.) keretében

**GINOP Plusz-4.1.1-23 munkaerőpiaci tanácsadó**

Munkakör/feladatkör betöltésére.

**Tevékenységi kör (ellátandó feladatok):**

A fővárosi és vármegyei kormányhivatalok szervezeti és működési szabályzatáról szóló 15/2024. (VI.28.) KTM utasítás V. fejezet 50. pont szerinti Foglalkoztatási és közfoglalkoztatási feladatok.

**Ellátandó feladatok részletezve:**

Az Ifjúsági Garancia Plusz (GINOP Plusz 4.1.1-23) uniós program megvalósítása során a munkanélküli és az inaktív (nem dolgozó, nem tanuló) fiatalok segítése a munkaerőpiaci helyzetük javítása érdekében:

* Az ügyfelek munkavégzéssel kapcsolatos készségeinek, képességeinek feltárása, az elhelyezkedést akadályozó tényezők, illetve a munkaerőpiaci program keretében megoldható problémák meghatározása, képzési és/vagy munkavállalási kimenettel záruló egyéni tervének összeállítása.
* A programba bevont személyek részére személyre szóló szolgáltatási lehetőségek ajánlása, valamint személyre szóló szolgáltatások biztosítása (pl.: egyéni pályaorientációs, pályaválasztási, álláskeresési tanácsadás, munkatanácsadás nyújtása, stb.), szükség esetén más szolgáltatások felé történő irányítása (pl. szociális, nevelési tanácsadó).
* Több napos, csoportos foglalkozások lebonyolítása, esettanulmányok készítése, szupervízión való részvétel.
* Munkaerőpiaci információ nyújtása a célcsoportba tartozók és a munkáltatók számára.
* Rendezvényekre (állásbörze, pályaválasztási kiállítás, munkáltatói fórum) ügyfelek toborzása és szolgáltatásnyújtás biztosítása.

**Betöltendő állás munkakörének szakterülete (munkakörcsalád):** egyéb

**Betöltendő állás jogviszonya:** Kormányzati szolgálati jogviszony (Kit.)

**Foglalkoztatás időtartama, munkaideje, munkarendje, formája:** Határozott idő 2025. december 31-ig (hosszabbítás lehetőségével, a projekt megvalósítása 2027. augusztus 31-ig tart), Teljes munkaidő (heti 40 óra), Általános

**Munkavégzés helye:** Paks

**Álláshirdető szervezet bemutatása:** A jogállásra, az illetmény megállapítására és a juttatásokra a Kormányzati igazgatásról szóló 2018. évi CXXV. törvény rendelkezései, valamint a Tolna Vármegyei Kormányhivatal Közszolgálati Szabályzatának rendelkezései az irányadók. A pályázati kiírással kapcsolatosan további információt Sárosi Viktória osztályvezető nyújt a 74/505-674-es telefonszámon.

**A munkáltatóval, állással kapcsolatos egyéb lényeges információ (pl. jogviszony létesítés**

**feltételei; próbaidő; illetmény/fizetés, speciális adatvédelmi tájékoztatás, szervezet honlap címe stb.):**

A pályázatok benyújtásának módja: Elektronikus úton Némedi Ágnes főosztályvezető részére a hivatal@tolna.gov.hu e-mail címen keresztül, vagy személyesen: Tolna Vármegyei Kormányhivatal Jogi, Humánpolitikai és Koordinációs Főosztály Humánpolitikai Osztály, Tolna vármegye, 7100 Szekszárd, Augusz Imre utca 7. 3. emelet 305. iroda. Kérjük a borítékon feltüntetni a TOB/29/1851-1/2024. azonosítószámot, és a *GINOP Plusz-4.1.1-23 munkaerőpiaci tanácsadó* megnevezést.

**Feltételek, Előnyök**

***Pályázati feltételek:***

**Jogállásból fakadó jogszabályi követelmények:**

- Büntetlen előélet

- Cselekvőképesség

- Magyar állampolgárság

- Vagyonnyilatkozat-tételi eljárás lefolytatása

**Elvárt végzettség/képesítés:**

A 100/2021. (II.27.) Korm. rendelet 1. mellékletének 2. pontjában előírt végzettség, képesítés:

Egy év igazolt szakmai tapasztalat a fenti Korm. rendelet 17. § (7) bekezdésében felsorolt területek valamelyikén és valamely képzettségi területen alapszakos, mesterszakos vagy osztatlan egyetemi diploma (korábbi főiskolai vagy egyetemi végzettség), és elfogadható más képzési terület, amennyiben szakirányú továbbképzéssel befejezett végzettséggel rendelkezik az alábbiakban felsorolt képzési terültek valamelyikén:

a) Államtudományi

b) Bölcsésztudományi

c) Gazdaságtudományi

d) Jogi

e) Pedagógusképzés

f) Társadalomtudományi

Szakirányú végzettség hiányában legalább három év szakmai területen végzett igazolt gyakorlati idő szükséges.

**Egyéb pályázati feltétel meghatározása:**

- A Rendőrségről szóló 1994. évi XXXIV. törvény 7.§ (1) bekezdés b) pont bd) alpontja alapján megbízhatósági vizsgálathoz való hozzájárulás,

- A kormányzati igazgatásról szóló 2018. évi CXXV. törvény szerinti összeférhetetlenségi eljárás lefolytatása,

- Egészségügyi alkalmasság

- „B” kategóriás gépjárművezetői engedély

***Pályázat elbírálása során előnyt jelent:***

**A pályázat elbírálása során előnyt jelent a szakmai tapasztalat?:** Igen

**A pályázat elbírálása során előnyt jelent a vezetői tapasztalat?:** Nem

**Egyéb pályázati előnyök:**

* közigazgatási gyakorlat
* közigazgatási szakvizsga

**A pályázat részeként benyújtandó igazolások, alátámasztó dokumentumok:**

- végzettséget/képzettséget igazoló okirat(ok) másolata

- nyelvtudást igazoló dokumentum(ok) másolata

- fényképes önéletrajz (87/2019.(IV.23) Korm. rendelet 1 sz. melléklete alapján

- vagyonnyilatkozat-tételi kötelezettség teljesítése

- adatkezelési nyilatkozat

- 3 hónapnál nem régebbi erkölcsi bizonyítvány

**A pályázat benyújtásának határideje:** 2025. január 12. 23:59

**A pályázat elbírálásának módja:** A pályázatokat a Tolna Vármegyei Kormányhivatal főispánja, a Foglalkoztatási, Foglalkoztatás-felügyeleti és Munkavédelmi Főosztály főosztályvezetője, valamint a Munkaerőpiaci és Alapkezelő Osztály vezetője a pályázati feltételeknek megfelelő pályázók személyes meghallgatása alapján bírálja el.

**A pályázat elbírálásának határideje:** 2025. január 17. 23:59

**A pályázati kiírás további közzétételének helye:** [www.kozszolgallas.ksz.gov.hu](http://www.kozszolgallas.ksz.gov.hu)

**Állás tervezett betöltésének időpontja:** 2025. február 10.

**Publikálás tervezett időpontja:** 2024. december 18.

*A pályázati kiírás közzétevője a Belügyminisztérium (BM). A pályázati kiírás a közigazgatási szerv által az BM részére megküldött adatokat tartalmazza, így annak tartalmáért a hatályos jogszabály alapján a pályázatot kiíró szerv felel.*